

|كلمات الاغاني 2013 - كلمات اغاني عراقية عربية اجنبية 2013 - كلمات اغاني 2013 كلمات اغاني كلمات اغاني عربية كلمات اغاني عراقية كلمات اغاني اجنبية كلمات اغاني خليجية كلمات اغاني جديدة كلمات اغاني 2013|
|الإهداءات|


| ||LinkBack||أدوات الموضوع||انواع عرض الموضوع|


#1


كلمات ألبوم ملكـ الألحان " نصرت البدر " ( الفيل يطير 2012 )
نصرت البدر - ما راح ألومكـ بعد
كلمات / ضياء الميالي
ما راح ألومكـ بعد لا تلوم بيا إنتهـ
خلينا من العتب كلشي إنتهى بوقتهـ
الـ بينكـ وبيني إنكسر وما أظن يفيد العتاب
سد باب قلبكـ ولكـ وآنا أسد نفس الباب
بيناتنا اللي إتكسر ما أظن يفيده عتاب
سد باب قلبكـ ولكـ وآنا أسد نفس الباب
والحجي يصحي الـجرح خل نفترق سكتهـ
ما دام واحد زعـل يا روح من واحـد !
مـا يفيد نحجي بغزل صار الغزل بارد
لو نبكي كل الدمع ما يطفي حرقتنا
حتى الكراسي إشتكت من طول قعدتنا
ما يفيد كلشي لأن حبنا إنتهت قصتهـ
-----
نصرت البدر - أضحكـ
كلمات / ضياء الميالي
أضحكـ وأقول بخير ما بيا كلشي
وآني الحزن وياي من أمشي يمشي
ببالي من مريت قلت إسمكـ وغصيت
أول حرف وشلون الباقي أكملهـ
صعبة الـ يودع أحباب مو شغلة سهلة
حسيتهـ قلبي مات من عفتكـ آني
من يومكـ ولليوم ظليت أعاني
إنتهـ رحت لبعيد وآني بقيت وحيد
بس الدمع بالعين والحسرة بالروح
هيج الـ يجبكـ ليش تعوفهـ مجروح
تتركني قلبي ينوح ودموعي تجري
وبعمري ما إهتميت قلت إنتهـ عمري
ظليت أتاني سنين يهيل دمعها العين
ما أذكر إرتحت من فارقتني
أحسن قبل ما تروح لو موتتني
-----
نصرت البدر - بعد ما أقولكـ إشتاقيت
كلمات / علي الفريداوي
بعد ما أقولكـ إشتقت ما أبوسكـ على خدكـ
قلبي الـ جان بيكـ يموت هسة يموت من عندك
يعد ما أشم حضن تعبان لحضنكـ غيري مد إيده
خذ وياكـ حتى الشوق شوقكـ بعد ما أريده
إجا وقت الـ اقولكـ لا وإذا رديتلي أش حدكـ
بعد ما أحضنكـ آني بشوق لو أغفا على أحضانكـ
لأن خنت الملح والزاد قلبي إتعمد وخانكـ
بعد إنسى أظل وياكـ لو ظليت بس إنتهـ
إجا اليوم الـ أقولكـ روح لأن سويت أنا الـ ردتهـ
إجا وقت الـ اقولكـ لا وإذا رديتلي أش حدكـ
حبيبي كلمة النسيان إسمعها إسمعها بعد مني
بعد ما تشوف وجهي بيوم لو تسمع خبر عني
ما دامكـ صرت للغير إنسى بيوم تلقاني
رقم واحد أنا إش ما أصير عمري ما صرت ثاني
إجا وقت الـ اقولكـ لا وإذا رديتلي أش حدكـ
-----
نصرت البدر - جـان قلتي
كلمات / ضياء الميالي
جان قلتي من البداية بعد ما نبقى سوية
حتى أحضر للنهاية وإيدج تفارق إيديا
وأبدي بالنسيان آني وما أفكر بالغرام
ما تظل سهرانة عيني وأحضن دموعي وأنام
بعد ما أبكي بغيابج وأحترق مثل الـ شمع
إحنا ما دام إنتهينا منو الـ يستاهل دمع
بعد ما أذكر هوانا ولا يحن قلبي عليج
وبعد ما أسمع أغاني أعرف تذكرني بيج
ولو ردت أنساج لازم أطلع آني من الحيات
لأن كلشي بعمري إنتي إلج أي تظل ذكريات
بعد ما أبكي بغيابج وأحترق مثل الـ شمع
إحنا ما دام إنتهينا منو الـ يستاهل دمع
-----
نصرت البدر - أتمنى اشوفكـ بالحلم
كلمات / علي الفريداوي
صار كام يوم آنا اشوفكـ بالحلم
وإفرحت من ما رضيت تعوفني
بالحلم ومكيف وطرت بهواكـ
شلون لو وجهـ بوجهـ وتشوفني
يجوز يوقف قلبي إذا مرة تفوت
مو بعيدة آني إذا اشوفكـ أموت
جرحي صاير من غيابكـ يل حبيب
بس تعال أقعد قبالي وروفني
بالحلم شفتكـ طرت آني بهواكـ
والـ يعرفوني إجو هنوني
فرحة صارت ما يوصفها الكلام
وإجو هنو ناس ما يعرفوني
هم يجي يوم وأشوفكـ من جديد
لهسة ما مصدق عليا إنتهـ بعيد
حلم عندي سوى نرجع يل حبيب
ومن صدق هالمرة أبد ما تعفوني
صار كم يوم الدمع مني يسيل
حتى دمعي هم أحس مشتاق إلكـ
حتى هاي عيوني تسألني عليك
وكل شي بيا صار هم يحتاجلكـ
رحت مني وآنا روحي ببين إيديكـ
حتى قلبكـ يل محب يسأل عليكـ
جرح صاير من غيابكـ يل حبيب
بس تعال أقعد قبالي وروفني
-----
نصرت البدر - الفيل يطير
كلمات / قصي عيسى
إنساني ولا تفكر بيا ظل لوحدكـ
لو تضرب راسكـ بالحايط ما أرجعلكـ
تتصور من دوني إنتهـ عود تصير !
من تشوف الفيل بعينكـ قام يطير
إنتهـ بإيدي وصدق توقع لمن أهدكـ
إنساني ولا تفكر بيا ظل لوحدكـ
لوماي آني شلون تعرفكـ هاي الـ ناس
جنت مكبر راسكـ وإنتهـ مالكـ راس
لو عفتكـ تحلم صدقني لحظة تعيش
توصل للموت بلياية وتعرف ليش !!
آني هواكـ ولمن أعوفكـ يعين خنقتكـ
إنساني ولا تفكر بيا ظل لوحدكـ
إنساني ومن هاي اللحظة إنتهـ عدوي
خل نشوف بدوني إنتهـ إش راح تسوي
مجنون إنتهـ إش قاعد تحجي إش صار بعقلكـ
إتريد آني اللي سويتكـ أتعذرلكـ !!
يخسى الـ قلكـ أوقع آني ويوم أنذلكـ
إنساني ولا تفكر بيا ظل لوحدكـ
-----
نصرت البدر - إوعدني
كلمات / ضياء الميالي
إوعدني ما تروح لبشر غيري وتحضنهـ
إوعدني ما تنساني أبد مهما إبتعدنا
وإكتبلي بأوراق الشجر كلمة حبيبي
وإذكرني لو واحد قال كلمة حبيبي
إنتهـ هواي ودنيتي وعمري ونصيبي
إذكرني لو واحد قال كلمة حبيبي
مرة على غيوم السما إسمكـ كتبتهـ
بس مطرت الدنيا أنا المطر حضنتهـ
بثيابي من إتبللت إسمكـ لقيتهـ
حبيبي وإشقد إفرحت لمن قريتهـ
لو ينشرى الحرف بعمري كان إشتريتهـ
أحلى إسم إسمكـ لأن ماكو أحلى منهـ
حبيبي قبلكـ ما إعرفت معنى الأماني
حتى آني من قبلكـ جنت مو آني آني
قلبي عرف بيكـ الهوى وعاش المحبة
قبلكـ حياتي آني جنت عايشها غربة
جان الفرح بعد السما وايامي صعبة
جانت الدنيا بغيبتكـ ما إلها معنى
-----
نصرت البدر - موال أهل القصر
كلمات / كاظم الجبوري
يما ذول أهل القصر ما لاعبوني لاعبوني
ويما من شافوني إجيت إتنادسو وإستغربوني
يما ما سموني بإسمي قالو قال هذا إبن الفقيرة
وشتموني .. إبن الصريفة وعيروني
يما جا هوة الفقير إشسوة من أجلهـ بعمرهم
يما جا هية الصريفة إش ماخذة وخايف قصرهم
يما قالو لكـ لا تمر منا بعد بالكـ تشم ريحة وردنا
وبالكـ بجدمكـ الحافي نخاف يتدرب عقدنا
يما كلشي عدهم وإحنا بس الـ ماكو عدنا
يما لعابات عدهم شي غريب وآني لعاباتي طين
يما حتى ثيابهم إستغربتني عاتبو ثوبي الحزين
يما إي ليش إحنا فقرا وليش أهلم زناقين
وليش ما عدنا قصر يما مثلهم !!
مو أبونا الـ يبني هاي قصورهم كل هالسنين
وليش ما عدنا ورد يما مثلهم مو أبونا الـ يزرعلهم بساتين
يما دين الفقرا متعب خل نبدلهـ بـ غير دين
-----
نصرت البدر - هيج بـ ساع
كلمات / نصرت البدر
هيج بساع حبي ضاع هيج بساع تنسيني
وأنا الـ حاسب يا روح الروح إنتهـ ما تبيعيني
فضلتي عليا إنسان وإقبلتي أعيش بأحزان
حبيبج آني آآآآه يا عمري نكرتيني
هاي شلون حبنا يهون هاي شلون معقولة
ذيج اللهفة والأشواق هيج إنتهت بسهولة
أسكتي وكافي لا تحجين يعني بعد شتقولين
حبيبج آني آآآآه يا عمري نكرتيني
ما ظنيت هيج يصير ما ظنيت تنسيني
أشوفج واقفة تضحكين وآني دمعتي بعيني
بيني وبينج أحلى سنين معقولة إنتي ما تذكرين
حبيبج آني آآآآه يا عمري نكرتيني
-----
نصرت البدر - هيج جازيت الـ يجبكـ
كلمات / أحمد الميالي
هيج جازين الـ يحبكـ هيج سويت النهاية
يعني تنسى عادي عندكـ يعني سهلة الشغلة هاية
هاي ما مرجية منكـ تنسى قلبي الـ يحبكـ
هاية ما أنساها دقتكـ قصرت كلش هواية
هاي آخر كلمة عندكـ يعني لازم نفترق !
يعني ما تقبل أشوفكـ هذا حجيكـ من صدق !
هيج قصة حبنا خلصت للنهاية بسرعة وصلت
وإحنا يا محبوب تَونة قلنا خل نبدي البداية
عشق بيني وبينكـ إنتهـ وعشرة صعبة وما تهون
أبد ما فكرت مرة بهالسهولة إنتهـ تخون
إنتهـ مو دين إحلفتلي ! أبد ما أخونكـ قلتلي
ع الغدر متعلم آني شايف خيانة هواية
-----
نصرت البدر - لخاطركـ
كلمات / قصي عيسى
لخاطركـ ياما إيدين آني بست
ولو تدري إلمن دنقت وإتوسلت
ما صايرة مرة بحياتي من قبل مذلول
خلاني حبكـ للأسف أنذل لهيج شكول
صدقني كل هذا وأبد ما إتندمت
لخاطركـ ياما إيدين آني بست
لخاطركـ دم ودمع بكوني
كم كلمة مرة قالو وجرحوني
ماكو دقيقة بلا جرح كانت عليا تفوت
أكره حياتي آني صرت وأتمنى بس الموت
وإنتهـ ولا همكـ ولا بيا إعرفت
لخاطركـ ياما إيدين آني بست
لخاطركـ ياما كنت آنا أنقهر
يجرحون بيا وأسكتلهم أنجبر
من وراكـ آني حبيبي صار بيا الـ صار
شلون ترضاها عليا هيج أعيش بـ نار
هواية لجل عيونك آني إتعذبت
لخاطركـ ياما إيدين آني بست
المصدر: منتديات راديو سوا
آخر تعديل ٲحہٰسہٰٱسٰ قہٰلہٰبٰ يوم 08-22-2012 في 06:32 AM.


#2


|أدوات الموضوع|
|انواع عرض الموضوع|


|المواضيع المتشابهه|
|الموضوع||كاتب الموضوع||المنتدى||مشاركات||آخر مشاركة|
|البوم الفنان المبدع نصرت البدر بعنوان الفيل يطير كامل وبدون حقوق وبس مني 2012||ٲحہٰسہٰٱسٰ قہٰلہٰبٰ||اغاني عراقية 2013 - طرب العراق 2013 - اغنية عراقيه 2013 - اغاني عراقية 2013||12||09-21-2012 03:34 AM|
|حصرياً نغمات البوم الفنان نصرت البدر الفيل يطير 2012 ( كاملات ) بدون اي حقوق من الرسامي||! الرسامي !||منتدى النغمات mp3 - نغمات موبايل mp3 - مقاطع نغمات mp3||5||09-05-2012 10:34 PM|
|حصريا كلمات البوم الفنان نصرت البدر بعنوان {الفيل يطير} 2012||๏̯͡๏ ريـــم ๏̯͡๏||كلمات الاغاني 2013 - كلمات اغاني عراقية عربية اجنبية 2013 - كلمات اغاني 2013||1||08-20-2012 11:14 AM|
|حصريا الفنان والملحن نصرت البدر بعنوان الفيل يطير 2012 بدون حقوق النسخه الاصلية والكاملة||(¯´•¸KinG~GamE~TimE¸•`¯)||اغاني عراقية 2013 - طرب العراق 2013 - اغنية عراقيه 2013 - اغاني عراقية 2013||6||08-20-2012 03:21 AM|
|كلمات اغنية :: نصرت البدر - الفيل يطير||๏̯͡๏ ريـــم ๏̯͡๏||كلمات الاغاني 2013 - كلمات اغاني عراقية عربية اجنبية 2013 - كلمات اغاني 2013||2||08-18-2012 02:51 PM|

